title: Komission täytäntöönpanoasetus (EU) 2016/1922, annettu 20 päivänä lokakuuta 2016, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Poularde du Périgord (SMM)]

text:
               4.11.2016

               FI

               Euroopan unionin virallinen lehti

               L 297/12

         KOMISSION TÄYTÄNTÖÖNPANOASETUS (EU) 2016/1922,
   annettu 20 päivänä lokakuuta 2016,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Poularde du Périgord (SMM)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Ranskan hakemus nimityksen ”Poularde du Périgord” rekisteröimiseksi on julkaistu Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Poularde du Périgord” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Poularde du Périgord” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.1. ”Tuore liha (ja muut eläimenosat)” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä lokakuuta 2016.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 228, 24.6.2016, s. 3.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) N:o 1189/2011, annettu 18 päivänä marraskuuta 2011 , keskinäisestä avunannosta veroihin, maksuihin ja muihin toimenpiteisiin liittyvien saatavien perinnässä annetun neuvoston direktiivin 2010/24/EU tiettyjä säännöksiä koskevista yksityiskohtaisista säännöistä

text:
               19.11.2011

               FI

               Euroopan unionin virallinen lehti

               L 302/16

         KOMISSION TÄYTÄNTÖÖNPANOASETUS (EU) N:o 1189/2011,
   annettu 18 päivänä marraskuuta 2011,
   keskinäisestä avunannosta veroihin, maksuihin ja muihin toimenpiteisiin liittyvien saatavien perinnässä annetun neuvoston direktiivin 2010/24/EU tiettyjä säännöksiä koskevista yksityiskohtaisista säännöistä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon keskinäisestä avunannosta veroihin, maksuihin ja muihin toimenpiteisiin liittyvien saatavien perinnässä 16 päivänä maaliskuuta 2010 annetun neuvoston direktiivin 2010/24/EU (1) ja erityisesti sen 26 artiklan,
   sekä katsoo seuraavaa:

               (1)

               Direktiivillä 2010/24/EU muutettiin merkittävällä tavalla neuvoston direktiivissä 2008/55/EY (2) säädetyt keskinäistä virka-apua veroihin, maksuihin ja muihin toimenpiteisiin liittyvien saatavien perinnässä koskevat säännöt ja määriteltiin uudelleen mainitussa direktiivissä säädetty komission täytäntöönpanovalta. Sen vuoksi on aiheellista korvata komission antamat voimassa olevat täytäntöönpanosäännöt uudella täytäntöönpanoasetuksella.

               (2)

               Jotta nopea tiedonvaihto toimivaltaisten viranomaisten välillä voitaisiin varmistaa, yksityiskohtaisia sääntöjä olisi annettava pyynnön vastaanottavan viranomaisen ja virka-apua pyytävän viranomaisen välistä viestintää koskevista käytännön järjestelyistä ja määräajoista.

               (3)

               Oikeusvarmuuden varmistamiseksi on aiheellista eritellä, että asiakirjojen toimittaminen sähköisesti ei vaikuta niiden pätevyyteen.

               (4)

               Jotta voitaisiin olla varmoja, että postitse toimitetut asiakirjat on lähettänyt toimivaltainen viranomainen, on aiheellista antaa erityissääntöjä tällaisesta tiedonvaihtotavasta.

               (5)

               Jotta varmistettaisiin, että asianmukaiset tiedot toimitetaan, olisi vahvistettava mallit tiedoksiantopyyntöön liitettävälle vakiolomakkeelle ja täytäntöönpanon pyynnön vastaanottavassa jäsenvaltiossa mahdollistavalle asiakirjalle.

               (6)

               Oikeusvarmuuden varmistamiseksi on aiheellista ilmaista nimenomaisesti, millainen oikeudellinen vaikutus on tiedoksiannoilla, jotka pyynnön vastaanottava jäsenvaltio esittää virka-apua pyytävän jäsenvaltion pyynnöstä.

               (7)

               Oikeusvarmuuden varmistamiseksi on myös aiheellista eritellä, että täytäntöönpanon pyynnön vastaanottavassa jäsenvaltiossa mahdollistavan yhdenmukaisen asiakirjan tiedoksi antaminen tai toimittaminen ei vaikuta millään tavalla täytäntöönpanon mahdollistavan alkuperäisen asiakirjan tiedoksi antamisen aiheuttamiin seurauksiin ja että täytäntöönpanon pyynnön vastaanottavassa jäsenvaltiossa mahdollistava tarkistettu asiakirja ei vaikuta millään tavalla alkuperäiseen saatavaan eikä täytäntöönpanon mahdollistavaan alkuperäiseen asiakirjaan.

               (8)

               Keskinäisestä avunannosta tiettyihin maksuihin, tulleihin, veroihin ja muihin toimenpiteisiin liittyvien saatavien perinnässä annetun neuvoston direktiivin 2008/55/EY eräiden säännösten täytäntöönpanoa koskevista yksityiskohtaisista säännöistä 28 päivänä marraskuuta 2008 annettu komission asetus (EY) N:o 1179/2008 (3) olisi kumottava.

               (9)

               Tässä asetuksessa säädetyt toimenpiteet ovat perintäkomitean lausunnon mukaiset,

         ON HYVÄKSYNYT TÄMÄN ASETUKSEN:
   I   LUKU

      YLEISET SÄÄNNÖKSET

   1 artikla
   Tässä asetuksessa säädetään direktiivin 2010/24/EU 5 artiklan 1 kohdan, 8 artiklan, 10 artiklan, 12 artiklan 1 kohdan, 13 artiklan 2, 3, 4 ja 5 kohdan, 15 artiklan, 16 artiklan 1 kohdan ja 21 artiklan 1 kohdan täytäntöönpanoa koskevat yksityiskohtaiset säännöt, mukaan lukien perittävien määrien muuntamista ja siirtoa koskevat yksityiskohtaiset säännöt, sekä tavat, joilla viranomaisten välinen tiedonvaihto voidaan toteuttaa.
   2 artikla
   1.   Kaikki direktiivin 5 artiklan 1 kohdan, 8 artiklan, 10 artiklan ja 16 artiklan 1 kohdan mukaiset tieto-, tiedoksianto-, perintä- ja turvaamistoimenpidepyynnöt, jäljempänä ’virka-apupyynnöt’, ja kaikki näihin pyyntöihin liitettävät välineet, lomakkeet ja muut asiakirjat sekä näihin pyyntöihin liittyen toimitettavat muut tiedot on lähetettävä CCN-verkkoa käyttäen, jollei tämä ole teknisistä syistä mahdotonta.
   2.   Sähköisessä muodossa toimitettavilla asiakirjoilla tai niiden tulosteilla katsotaan olevan sama oikeudellinen vaikutus kuin postitse toimitettavilla asiakirjoilla.
   3.   Jos pyyntöä ei voida toimittaa CCN-verkkoa käyttäen, se on toimitettava postitse. Tällaisessa tapauksessa sovelletaan seuraavia sääntöjä:

               a)

               pyynnössä on oltava virka-apua pyytävän viranomaisen virkamiehen, joka on asianmukaisesti valtuutettu esittämään tällaisen pyynnön, allekirjoitus;

               b)

               virka-apua pyytävän viranomaisen asianmukaisesti valtuutetun virkamiehen on allekirjoitettava direktiivin 2010/24/EU 8 artiklan 1 kohdan toisessa alakohdassa tarkoitettu tiedoksiantopyyntöön liitettävä vakiomuotoinen lomake, jäljempänä ’yhdenmukainen tiedoksiantolomake’, tai mainitun direktiivin 12 artiklassa tarkoitettu täytäntöönpanon pyynnön vastaanottavassa jäsenvaltiossa mahdollistava asiakirja;

               c)

               jos pyyntöön on liitetty jäljennös muusta asiakirjasta kuin yhdenmukaisesta tiedoksiantolomakkeesta tai täytäntöönpanon pyynnön vastaanottavassa jäsenvaltiossa mahdollistavasta yhdenmukaisesta asiakirjasta, virka-apua pyytävän viranomaisen on todennettava, että tämä jäljennös vastaa alkuperäistä asiakirjaa, merkitsemällä kyseiseen jäljennökseen sijaintijäsenvaltionsa virallisella kielellä tai jollakin sen virallisista kielistä ilmaisu ”oikeaksi todennettu jäljennös” sekä todentavan virkamiehen nimi ja todentamisen päivämäärä.

         Ensimmäisen alakohdan b alakohdan soveltamiseksi jäsenvaltioiden on käytettävä tämän asetuksen liitteessä I vahvistetun mallin mukaista yhdenmukaista tiedoksiantolomaketta ja tämän asetuksen liitteessä II vahvistetun mallin mukaista täytäntöönpanon pyynnön vastaanottavassa jäsenvaltiossa mahdollistavaa asiakirjaa.
   4.   Kun yhdenmukainen tiedoksiantolomake tai täytäntöönpanon pyynnön vastaanottavassa jäsenvaltiossa mahdollistava yhdenmukainen asiakirja toimitetaan sähköisesti, niiden rakennetta ja asemointia voidaan mukauttaa sähköisen viestintäjärjestelmän vaatimuksiin toimivaltaisten viranomaisten välisen tiedonvaihdon helpottamiseksi, edellyttäen että niissä olevat tiedot eivät olennaisesti eroa liitteissä I ja II vahvistetuista malleista.
   3 artikla
   1.   Virka-apua pyytävä viranomainen voi esittää virka-apupyynnön yhdestä tai useammasta saatavasta, jos ne voidaan periä yhdeltä ja samalta henkilöltä.
   2.   Tieto-, perintä- ja turvaamistoimenpidepyyntö voi liittyä seuraaviin henkilöihin:

               a)

               päävelallinen tai yhteisvelallinen;

               b)

               henkilö, joka on muutoin kuin (yhteis)velallisena vastuussa veron, maksun tai muun toimenpiteen maksun suorituksesta tai niihin liittyvien saatavien suorituksesta virka-apua pyytävän viranomaisen sijaintijäsenvaltiossa voimassa olevan lainsäädännön mukaisesti;

               c)

               kuka tahansa kolmas osapuoli, jolla on hallussaan jonkin a tai b alakohdassa tarkoitetun henkilön varoja tai joka on velkaa jollekin a tai b alakohdassa tarkoitetulle henkilölle.

         4 artikla
   Pyynnön vastaanottavan viranomaisen on toimitettava direktiivin 2010/24/EU 5 artiklan 1 kohdan, 8 artiklan, 10 artiklan ja 16 artiklan 1 kohdan mukaisesti tiedot ja muut seikat virka-apua pyytävälle viranomaiselle pyynnön vastaanottavan viranomaisen jäsenvaltion virallisella kielellä tai jollakin sen virallisista kielistä taikka jollakin muulla kielellä, josta sovitaan virka-apua pyytävän viranomaisen ja pyynnön vastaanottavan viranomaisen kesken.
   5 artikla
   Jos pyynnön vastaanottava viranomainen kieltäytyy käsittelemästä virka-apupyyntöä, sen on annettava virka-apua pyytävälle viranomaiselle tiedoksi kieltäytymisensä syyt ja eriteltävä, mihin direktiivin 2010/24/EU säännöksiin kieltäytyminen perustuu. Pyynnön vastaanottavan viranomaisen on annettava tällainen tiedoksianto välittömästi päätöksen tehtyään ja joka tapauksessa yhden kuukauden kuluessa pyynnön vastaanottokuittauksen päivämäärästä.
   6 artikla
   Kaikissa tieto-, perintä- ja turvaamistoimenpidepyynnöissä on ilmoitettava, onko samanlainen pyyntö osoitettu jollekin muulle viranomaiselle.
   II   LUKU

      TIETOPYYNNÖT

   7 artikla
   Pyynnön vastaanottavan viranomaisen on kuitattava tietopyyntö vastaanotetuksi mahdollisimman pian ja joka tapauksessa seitsemän kalenteripäivän kuluessa pyynnön vastaanottamisesta.
   Kun pyynnön vastaanottava viranomainen vastaanottaa pyynnön, sen on tarpeen mukaan pyydettävä tarvittavia lisätietoja virka-apua pyytävältä viranomaiselta. Virka-apua pyytävän viranomaisen on toimitettava kaikki tavanomaisesti käytettävissään olevat tarvittavat lisätiedot.
   8 artikla
   1.   Pyynnön vastaanottavan viranomaisen on toimitettava kaikki pyydetyt tiedot virka-apua pyytävälle viranomaiselle sitä mukaa kuin ne saadaan.
   2.   Jos tapauksen erityispiirteiden vuoksi kaikkia tai joitakin pyydettyjä tietoja ei voida saada kohtuullisen ajan kuluessa, pyynnön vastaanottavan viranomaisen on annettava asia tiedoksi virka-apua pyytävälle viranomaiselle ja ilmoitettava syyt siihen.
   Pyynnön vastaanottavan viranomaisen on joka tapauksessa ilmoitettava virka-apua pyytävälle viranomaiselle kuuden kuukauden kuluttua pyynnön vastaanottokuittauksen päivämäärästä tulokset tutkimuksista, jotka se on tehnyt pyydettyjen tietojen hankkimiseksi.
   Virka-apua pyytävä viranomainen voi pyynnön vastaanottavalta viranomaiselta saamiensa tietojen perusteella pyytää pyynnön vastaanottavaa viranomaista jatkamaan tutkimuksiaan. Tällainen pyyntö on esitettävä kahden kuukauden kuluessa pyynnön vastaanottaneen viranomaisen tekemien tutkimusten tuloksia koskevan tiedoksiannon vastaanottamisesta, ja pyynnön vastaanottavan viranomaisen on käsiteltävä pyyntöä alkuperäiseen pyyntöön sovellettavien säännösten mukaisesti.
   9 artikla
   Virka-apua pyytävä viranomainen voi milloin tahansa peruuttaa tietopyynnön, jonka se on lähettänyt pyynnön vastaanottavalle viranomaiselle. Peruuttamista koskeva päätös on toimitettava pyynnön vastaanottavalle viranomaiselle.
   III   LUKU

      TIEDOKSIANTOPYYNNÖT

   10 artikla
   1.   Kaikkiin tiedoksiantopyyntöihin on sisällyttävä alkuperäiskappale tai oikeaksi todennettu jäljennös kaikista asiakirjoista, joiden tiedoksi antamista pyydetään.
   Virka-apua pyytävän viranomaisen on täydennettävä direktiivin 2010/24/EU 8 artiklan 1 kohdan toisen alakohdan nojalla pyyntöön liitettävä yhdenmukainen tiedoksiantolomake tai tämä on tehtävä kyseisen viranomaisen vastuulla. Siinä on annettava vastaanottajalle tiedot asiakirjoista, joista tiedoksiantopyyntö on esitetty.
   2.   Yhdenmukaisessa tiedoksiantolomakkeessa mainittaviin tietoihin sovelletaan seuraavia vaatimuksia:

               a)

               saatavan määrä on mainittava, jos se on jo vahvistettu;

               b)

               määräaika, johon mennessä tiedoksianto on toteutettava, voidaan asettaa ilmoittamalla päivämäärä, jota ennen virka-apua pyytävä viranomainen aikoo toteuttaa tiedoksiannon.

         11 artikla
   Tiedoksiantopyyntö voidaan esittää kenestä tahansa direktiivin 2010/24/EU 3 artiklan c alakohdassa tarkoitetusta henkilöstä, jonka on virka-apua pyytävässä jäsenvaltiossa voimassa olevan lainsäädännön mukaisesti saatava tiedot kaikista itseään koskevista asiakirjoista.
   12 artikla
   1.   Pyynnön vastaanottavan viranomaisen on kuitattava tiedoksiantopyyntö vastaanotetuksi mahdollisimman pian ja joka tapauksessa seitsemän kalenteripäivän kuluessa pyynnön vastaanottamisesta.
   Pyynnön vastaanottavan viranomaisen on toteutettava tiedoksiantopyynnön vastaanotettuaan tarvittavat toimenpiteet tiedoksiannon toteuttamiseksi sijaintijäsenvaltiossaan voimassa olevan lainsäädännön mukaisesti.
   Tarvittaessa pyynnön vastaanottavan viranomaisen on pyydettävä virka-apua pyytävää viranomaista antamaan lisätietoja, sanotun kuitenkaan rajoittamatta tiedoksiantopyynnössä ilmoitetun tiedoksiannon määräpäivän noudattamista.
   Virka-apua pyytävän viranomaisen on toimitettava kaikki tavanomaisesti käytettävissään olevat lisätiedot.
   2.   Pyynnön vastaanottavan viranomaisen on ilmoitettava virka-apua pyytävälle viranomaiselle tiedoksiannon päivämäärä heti, kun tiedoksianto on toteutettu, todentamalla oikeaksi virka-apua pyytävälle viranomaiselle palautetussa pyyntölomakkeessa oleva tiedoksianto.
   13 artikla
   1.   Tiedoksiannolla, jonka pyynnön vastaanottava jäsenvaltio on esittänyt voimassa olevien kansallisten lakiensa, asetustensa ja hallinnollisten käytänteidensä mukaisesti, katsotaan olevan sama vaikutus virka-apua pyytävässä jäsenvaltiossa kuin jos sen olisi esittänyt virka-apua pyytävä jäsenvaltio itse voimassa olevien kansallisten lakiensa, asetustensa ja hallinnollisten käytänteidensä mukaisesti.
   2.   Useammantyyppistä veroa, maksua tai muuta toimenpidettä koskevan asiakirjan tiedoksianto on katsottava päteväksi, jos sen esittää pyynnön vastaanottavan jäsenvaltion viranomainen, joka on toimivaltainen vähintään yhden tiedoksi annettavassa asiakirjassa mainitun veron, maksun tai muun toimenpiteen osalta, edellyttäen että tämä sallitaan pyynnön vastaanottavan jäsenvaltion kansallisessa lainsäädännössä.
   14 artikla
   Pyynnön vastaanottava jäsenvaltio voi tiedoksi antamista varten käyttää 10 artiklan 1 kohdassa tarkoitettua yhdenmukaista tiedoksiantolomaketta, joka on laadittu sen virallisella kielellä tai jollakin sen virallisista kielistä sen kansallisen lainsäädännön mukaisesti.
   IV   LUKU

      PERINTÄ- TAI TURVAAMISTOIMENPIDEPYYNNÖT

   15 artikla
   Perintä- ja turvaamistoimenpidepyyntöihin on sisällyttävä ilmoitus siitä, että direktiivissä 2010/24/ETY säädetyt edellytykset keskinäistä virka-apua koskevan menettelyn aloittamiselle ovat täyttyneet.
   16 artikla
   1.   Virka-apua pyytävän viranomaisen on täytettävä tai sen vastuulla on täytettävä täytäntöönpanon pyynnön vastaanottavassa jäsenvaltiossa mahdollistava yhdenmukainen asiakirja, joka liitetään perintä- tai turvaamistoimenpidepyyntöön, täytäntöönpanon virka-apua pyytävässä jäsenvaltiossa mahdollistavan alkuperäisen asiakirjan perusteella.
   Direktiivin 2010/24/EU 2 artiklan 2 kohdan a alakohdassa tarkoitetut hallinnolliset rangaistusmaksut, sakot, maksut ja lisämaksut sekä mainitun direktiivin 2 artiklan 2 kohdan c alakohdassa tarkoitetut korot ja kulut, joita voidaan virka-apua pyytävän jäsenvaltion voimassa olevien sääntöjen mukaisesti periä täytäntöönpanon mahdollistavan alkuperäisen asiakirjan päivästä alkaen perintäpyynnön lähettämispäivää edeltävään päivään asti, voidaan lisätä täytäntöönpanon pyynnön vastaanottavassa jäsenvaltiossa mahdollistavaan asiakirjaan.
   2.   Useista saatavista ja useista henkilöistä voidaan laatia yksi täytäntöönpanon pyynnön vastaanottavassa jäsenvaltiossa mahdollistava yhdenmukainen asiakirja, joka vastaa täytäntöönpanon virka-apua pyytävässä jäsenvaltiossa mahdollistavaa alkuperäistä asiakirjaa.
   3.   Jos useiden saatavien täytäntöönpanon virka-apua pyytävässä jäsenvaltiossa mahdollistavat alkuperäiset asiakirjat on jo korvattu kaikkien näiden saatavien täytäntöönpanon kyseisessä jäsenvaltiossa mahdollistavalla yhteisellä asiakirjalla, täytäntöönpanon pyynnön vastaanottavassa jäsenvaltiossa mahdollistava yhdenmukainen asiakirja voi perustua täytäntöönpanon virka-apua pyytävässä jäsenvaltiossa mahdollistaviin alkuperäisiin asiakirjoihin tai kyseiseen yhteiseen asiakirjaan, johon on yhdistetty nämä virka-apua pyytävän jäsenvaltion alkuperäiset asiakirjat.
   4.   Perintäpyyntöjen kohteena olevien saatavien täytäntöön panemiseksi pyynnön vastaanottava jäsenvaltio voi käyttää täytäntöönpanon kyseisessä jäsenvaltiossa mahdollistavaa yhdenmukaista asiakirjaa, joka on laadittu sen virallisella kielellä tai jollakin sen virallisista kielistä sen kansallisen lainsäädännön mukaisesti.
   17 artikla
   Perintä- tai turvaamistoimenpidepyynnön vastaanottaja ei voi vaatia täytäntöönpanon pyynnön vastaanottavassa jäsenvaltiossa mahdollistavan yhdenmukaisen asiakirjan tiedoksi antamisen tai toimittamisen perusteella, että saatavan tai täytäntöönpanon mahdollistavan alkuperäisen asiakirjan valitusmääräaikaa pidennetään tai että se aloitetaan uudelleen, jos nämä on annettu pätevästi tiedoksi.
   18 artikla
   1.   Jos pyynnön vastaanottavan jäsenvaltion valuutta on eri kuin virka-apua pyytävän jäsenvaltion valuutta, virka-apua pyytävän viranomaisen on ilmaistava perittävän saatavan määrä molempina valuuttoina.
   2.   Perintää koskevassa virka-avussa on käytettävä viimeisintä pyynnön lähettämispäivää edeltävää valuuttakurssia, joka on julkaistu Euroopan unionin virallisessa lehdessä.
   19 artikla
   1.   Pyynnön vastaanottavan viranomaisen on mahdollisimman pian ja joka tapauksessa seitsemän kalenteripäivän kuluessa perintä- tai turvaamistoimenpidepyynnön vastaanottamisesta kuitattava pyyntö vastaanotetuksi.
   2.   Pyynnön vastaanottava viranomainen voi tarvittaessa pyytää virka-apua pyytävää viranomaista antamaan lisätietoja tai laatimaan täytäntöönpanon pyynnön vastaanottavassa jäsenvaltiossa mahdollistavan yhdenmukaisen asiakirjan. Virka-apua pyytävän viranomaisen on annettava kaikki tavanomaisesti käytettävissään olevat tarvittavat lisätiedot.
   20 artikla
   1.   Kun tapauksen erityispiirteiden vuoksi saatavaa ei voida periä tai se voidaan periä vain osittain tai kun turvaamistoimenpiteitä ei voida toteuttaa kohtuullisen ajan kuluessa, pyynnön vastaanottavan viranomaisen on annettava asia tiedoksi virka-apua pyytävälle viranomaiselle ja ilmoitettava syyt siihen.
   Virka-apua pyytävä viranomainen voi pyynnön vastaanottavalta viranomaiselta saatavien tietojen perusteella pyytää, että pyynnön vastaanottava viranomainen aloittaa uudelleen perintä- tai turvaamistoimenpidemenettelyn. Tällainen pyyntö on tehtävä kahden kuukauden kuluessa kyseisen menettelyn tuloksia koskevan tiedoksiannon vastaanottamisesta, ja pyynnön vastaanottavan viranomaisen on käsiteltävä pyyntö alkuperäiseen pyyntöön sovellettavien säännösten mukaisesti.
   2.   Viimeistään kuuden kuukauden kuluttua pyynnön vastaanottokuittauksen päivämäärästä pyynnön vastaanottavan viranomaisen on ilmoitettava virka-apua pyytävälle viranomaiselle perintä- tai turvaamistoimenpidemenettelyn edistymisestä tai sen tulokset.
   21 artikla
   1.   Virka-apua pyytävän viranomaisen on annettava pyynnön vastaanottavalle viranomaiselle tiedoksi kaikki saatavasta tai sen täytäntöönpanon mahdollistavasta asiakirjasta tehtyä valitusta koskevat toimet, jotka on toteutettu virka-apua pyytävän viranomaisen jäsenvaltiossa, heti kun virka-apua pyytävälle viranomaiselle on ilmoitettu tällaisista toimista.
   2.   Jos direktiivin 2010/24/ETY 14 artiklan 4 kohdan toisen ja kolmannen alakohdan nojalla pyydetyt turvaamistoimenpiteet tai perintä ovat pyynnön vastaanottavan viranomaisen jäsenvaltiossa voimassa olevien lakien, asetusten ja hallinnollisten käytänteiden vastaisia, pyynnön vastaanottavan viranomaisen on ilmoitettava asiasta virka-apua pyytävälle viranomaiselle mahdollisimman pian ja joka tapauksessa yhden kuukauden kuluessa 1 kohdassa tarkoitetun tiedoksiannon vastaanottamisesta.
   3.   Pyynnön vastaanottavan viranomaisen on annettava virka-apua pyytävälle viranomaiselle tiedoksi kaikki toimet, jotka on pyynnön vastaanottavassa jäsenvaltiossa toteutettu perittyjen määrien korvaamiseksi tai korvausten maksamiseksi sellaisten saatavien perinnässä, joista on valitettu direktiivin 2010/24/ETY 14 artiklan 4 kohdan kolmannen alakohdan nojalla, heti kun pyynnön vastaanottavalle viranomaiselle on ilmoitettu tällaisista toimista.
   Pyynnön vastaanottavan viranomaisen on otettava mahdollisuuksien mukaan virka-apua pyytävä viranomainen mukaan menettelyihin, joilla korvattava määrä ja maksettava korvaus suoritetaan. Virka-apua pyytävän viranomaisen on siirrettävä pyynnön vastaanottavan viranomaisen perustellusta pyynnöstä korvattavat määrät ja maksettava korvaus kahden kuukauden kuluessa kyseisen pyynnön vastaanottamisesta.
   22 artikla
   1.   Jos perintä- tai turvaamistoimenpidepyynnöstä tulee aiheeton saatavan maksamisen, pyynnön peruuttamisen tai muun syyn vuoksi, virka-apua pyytävän viranomaisen on ilmoitettava siitä välittömästi pyynnön vastaanottavalle viranomaiselle, jotta tämä voi keskeyttää mahdollisesti toteuttamansa toimet.
   2.   Kun perintä- tai turvaamistoimenpidepyynnön kohteena olevan saatavan määrää mukautetaan direktiivin 2010/24/EU 14 artiklan 1 kohdassa tarkoitetun toimivaltaisen elimen päätöksellä, virka-apua pyytävän viranomaisen on ilmoitettava päätöksestä pyynnön vastaanottavalle viranomaiselle ja jos kyseessä on perintäpyyntö, toimitettava pyynnön vastaanottavalle viranomaiselle täytäntöönpanon pyynnön vastaanottavassa jäsenvaltiossa mahdollistava tarkistettu yhdenmukainen asiakirja. Virka-apua pyytävän viranomaisen on laadittava tai sen vastuulla on laadittava täytäntöönpanon pyynnön vastaanottavassa jäsenvaltiossa mahdollistava tarkistettu yhdenmukainen asiakirja saatavan määrää mukauttavan päätöksen perusteella.
   3.   Täytäntöönpanon pyynnön vastaanottavassa jäsenvaltiossa mahdollistava tarkistettu yhdenmukainen asiakirja ei vaikuta millään tavalla mahdollisuuteen valittaa alkuperäisestä saatavasta, täytäntöönpanon virka-apua pyytävässä jäsenvaltiossa mahdollistavasta alkuperäisestä asiakirjasta tai edellisessä alakohdassa tarkoitetusta päätöksestä.
   4.   Jos 2 kohdassa tarkoitettu mukautus johtaa saatavan määrän alenemiseen, pyynnön vastaanottavan viranomaisen on jatkettava perintää tai turvaamistoimenpiteitä koskevia toimenpiteitään, mutta kyseinen toimenpide on rajoitettava maksamatta olevaan määrään.
   Jos silloin, kun pyynnön vastaanottavalle viranomaiselle on ilmoitettu saatavan määrän alenemisesta, se on jo perinyt vielä maksamatta olevaa määrää suuremman määrän, mutta 23 artiklassa tarkoitettua siirtomenettelyä ei ole vielä aloitettu, pyynnön vastaanottavan viranomaisen on maksettava takaisin liikaa maksettu määrä siihen oikeutetulle henkilölle.
   5.   Jos 2 kohdassa tarkoitettu mukautus johtaa saatavan määrän lisääntymiseen, virka-apua pyytävä viranomainen voi esittää pyynnön vastaanottavalle viranomaiselle perintää tai turvaamistoimenpiteitä koskevan lisäpyynnön.
   Pyynnön vastaanottavan viranomaisen on käsiteltävä kyseinen lisäpyyntö mahdollisuuksien mukaan samanaikaisesti virka-apua pyytävän viranomaisen alkuperäisen pyynnön kanssa. Jos aloitetun menettelyn edistymisen vuoksi lisäpyynnön ja alkuperäisen pyynnön yhdistäminen ei ole mahdollista, pyynnön vastaanottavan viranomaisen on noudatettava lisäpyyntöä ainoastaan, jos siinä tarkoitettu määrä on vähintään direktiivin 2010/24/EU 18 artiklan 3 kohdassa tarkoitetun määrän suuruinen.
   6.   Virka-apua pyytävän viranomaisen on käytettävä alkuperäisessä pyynnössään käytettyä valuuttakurssia muuntaakseen 2 kohdassa tarkoitetusta mukautuksesta johtuvan saatavan määrän pyynnön vastaanottavan viranomaisen jäsenvaltion valuutaksi.
   23 artikla
   1.   Virka-apua pyytävälle viranomaiselle direktiivin 2010/24/EU 13 artiklan 5 kohdan mukaisesti lähetettävät määrät on siirrettävä virka-apua pyytävälle viranomaiselle pyynnön vastaanottavan jäsenvaltion valuuttana.
   Perittyjen määrien siirto on tehtävä kahden kuukauden kuluessa päivästä, jona perintä suoritettiin.
   Jos kuitenkin pyynnön vastaanottavan viranomaisen soveltamista perintätoimenpiteistä valitetaan syystä, joka ei kuulu virka-apua pyytävän viranomaiseen vastuuseen, pyynnön vastaanottava viranomainen voi odottaa virka-apua pyytävän jäsenvaltion saatavaan liittyvien perittävien määrien siirtämistä siihen saakka, kun valitus on ratkaistu, jos seuraavat edellytykset täyttyvät yhtäaikaisesti:

               a)

               pyynnön vastaanottava viranomainen pitää todennäköisenä, että valituksen tulos on myönteinen asianomaiselle osapuolelle; ja

               b)

               virka-apua pyytävä viranomainen ei ole ilmoittanut korvaavansa jo siirrettyjä määriä, jos kyseisen valituksen tulos on myönteinen asianomaiselle osapuolelle.

         Jos virka-apua pyytävä viranomainen on ilmoittanut suorittavansa kolmannen alakohdan b alakohdan mukaisen korvauksen, sen on palautettava pyynnön vastaanottavan jäsenvaltion jo siirtämät perityt määrät yhden kuukauden kuluessa korvauspyynnön vastaanottamisesta. Mahdolliset muut korvaukset joutuu tässä tapauksessa maksamaan pyynnön vastaanottava viranomainen yksin.
   2.   Jäsenvaltioiden toimivaltaiset viranomaiset voivat sopia eri järjestelyistä direktiivin 2010/24/EU 18 artiklan 3 kohdan mukaisesti sovellettavaa vähimmäismäärää pienempien määrien siirtämiseksi.
   24 artikla
   Lukuun ottamatta pyynnön vastaanottavan viranomaisen direktiivin 2010/24/EU 13 artiklan 4 kohdassa tarkoitettuna korkona mahdollisesti perimiä määriä, saatava on katsottava perityksi sen suuruisena, jona määrä on peritty pyynnön vastaanottavan viranomaisen jäsenvaltion kansallisena valuuttana ilmaistuna tämän asetuksen 18 artiklan 2 kohdassa tarkoitettua valuuttakurssia käyttäen.
   V   LUKU

      LOPPUSÄÄNNÖKSET

   25 artikla
   Kumotaan asetus (EY) N:o 1179/2008.
   26 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä marraskuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 84, 31.3.2010, s. 1.

      (2)  EUVL L 150, 10.6.2008, s. 28.

      (3)  EUVL L 319, 29.11.2008, s. 21.

      LIITE I

         Yhdenmukainen tiedoksiantolomake, jossa on tietoja tiedoksi annetuista asiakirjoista (toimitetaan tiedoksiannon vastaanottajalle)
          (1)

      Tämä asiakirja toimitetaan virka-apua antavan jäsenvaltion ([virka-apua antavan jäsenvaltion nimi]) toimivaltaisen viranomaisen tiedoksi antamien asiakirjojen liitteenä.
      Tiedoksianto koskee virka-apua pyytävän jäsenvaltion ([virka-apua pyytävän jäsenvaltion nimi]) toimivaltaisten viranomaisten asiakirjoja, joita on pyydetty tiedoksi annettaviksi virka-apuna neuvoston direktiivin 2010/24/EU 8 artiklan nojalla.
      A.   TIEDOKSIANNON VASTAANOTTAJAN YKSILÖINTITIEDOT

                  1.

                  Nimi:

                     2.

                  Osoite:

                     3.

                  Syntymäaika:

                     4.

                  Syntymäpaikka:

            B.   TIEDOKSIANNON TARKOITUS

                  1.

                  Tämän tiedoksiannon tarkoitus on

                              

                              tiedottaa tiedoksiannon vastaanottajalle asiakirjoista, joihin tämä tiedoksiantoa täydentävä asiakirja on liitetty.

                              

                              keskeyttää tiedoksi annettavissa asiakirjoissa mainittujen saatavien vanhentumisaika.

                              

                              ilmoittaa tiedoksiannon vastaanottajalle tämän velvollisuudesta maksaa kohdassa C mainitut määrät.

                        Pyydämme ystävällisesti huomioimaan, että maksulaiminlyöntitilanteessa viranomaiset voivat ryhtyä täytäntöönpano- ja/tai turvaamistoimenpiteisiin saatavan perinnän varmistamiseksi. Tämä voi aiheuttaa ylimääräisiä kuluja maksettavaksenne.
                  Olette tämän tiedoksiannon vastaanottaja, koska teidän katsotaan olevan

                              

                              päävelallinen.

                              

                              yhteisvelallinen.

                              

                              henkilö, joka on muutoin kuin (yhteis)velallisena vastuussa veron, maksun tai muun toimenpiteen maksusta tai muista niihin liittyvistä saatavista virka-apua pyytävän valtion lainsäädännön mukaisesti.

                              

                              henkilö, jolla on päävelalliselle tai yhteisvelalliselle kuuluvaa omaisuutta hallussaan tai velkaa kyseisille tahoille.

                              

                              kolmas osapuoli, johon täytäntöönpanotoimenpiteillä voi olla vaikutusta.

                     (Seuraava kohta tulee näkyviin, jos tiedoksiannon vastaanottaja on henkilö, jolla on päävelalliselle tai yhteisvelalliselle kuuluvaa omaisuutta hallussaan tai velkaa kyseisille tahoille, tai kolmas osapuoli, johon täytäntöönpanotoimenpiteillä voi olla vaikutusta: tiedoksi annetut asiakirjat koskevat vero- tai maksusaatavia, joiden suorittamisesta ovat vastuussa seuraavat henkilöt: [nimi ja osoite (tunnettu tai oletettu)]).

                  2.

                  Virka-apua pyytävän jäsenvaltion ([virka-apua pyytävän jäsenvaltion nimi]) viranomainen pyytää virka-apua antavan jäsenvaltion ([virka-apua antavan jäsenvaltion nimi]) viranomaista toimittamaan tiedoksiannon ennen [pvm.]. Huomatkaa, että tämä päivämäärä ei liity mihinkään vanhentumisaikaan.

            C.   TIEDOKSI ANNETTAVIEN ASIAKIRJOJEN YKSILÖINTITIEDOT

                  1.

                  Viitenumero:
                  Syntyajankohta:

                  2.

                  Tiedoksi annettavan asiakirjan luonne:

                              

                              Maksuunpano

                              

                              Maksumääräys

                              

                              Hallinnollista valitusta koskeva päätös

                              

                              Muu hallinnollinen asiakirja:

                              

                              Tuomio/päätös:

                              

                              Muu oikeudellinen asiakirja

                  3.

                  Perittävänä olevien saatavien nimi (virka-apua pyytävän jäsenvaltion kielellä):

                  4.

                  Perittävänä olevien saatavien luonne:

                               a)

                              tulli

                               b)

                              arvonlisävero

                               c)

                              valmistevero

                               d)

                              tulo- ja varallisuusvero

                               e)

                              vakuutusmaksuvero

                               f)

                              perintö- ja lahjavero

                               g)

                              kiinteästä omaisuudesta kannettava kansallinen vero ja maksu, lukuun ottamatta edellä mainittuja veroja ja maksuja

                               h)

                              kuljetusvälineen käyttöön tai omistukseen perustuva kansallinen vero tai maksu

                               i)

                              muu virka-apua pyytävän valtion kantama tai sen puolesta kannettu vero tai maksu

                               j)

                              virka-apua pyytävän valtion alueellisen tai hallinnollisen tahon kantama tai sen puolesta kannettu vero tai maksu, lukuun ottamatta paikallisviranomaisen kantamia veroja ja maksuja

                               k)

                              paikallisviranomaisen kantama tai sen puolesta kannettu vero tai maksu

                               l)

                              muu veroperusteinen saatava

                               m)

                              hyvitys, interventio tai muu toimenpide, joka kuuluu Euroopan maatalouden tukirahaston ja Euroopan maaseudun kehittämisen maatalousrahaston kokonais- tai osittaisrahoitusjärjestelmään, mukaan lukien näiden toimien yhteydessä perittävä määrä, sekä sokerialan yhteisen markkinajärjestelyn mukainen maksu.

                     5.

                  Perittävänä olevan saatavan määrä virka-apua pyytävän jäsenvaltion ([virka-apua pyytävän jäsenvaltion nimi]) valuuttana:

                              

                                 Pääoma:

                              

                                 Hallinnolliset rangaistusmaksut ja sakot:

                              

                                 Korko [pvm.] asti laskettuna:

                              

                                 Kulut [pvm.] asti laskettuna:

                              

                                 Maksut todistuksista ja vastaavista asiakirjoista, jotka laaditaan kohdassa 3 mainittua saatavaa koskeviin hallinnollisiin menettelyihin liittyen:

                              

                                 Saatavan kokonaismäärä:

                     6.

                  Kohdassa 5 mainittu määrä tulee maksaa

                              

                                 ennen:

                              

                                 [lukumäärä] kalenteripäivän kuluessa tiedoksiantopäivää seuraavasta päivästä lukien.

                              

                                 ilman aiheetonta viivytystä.

                     Maksun vastaanottaja:

                     Maksuviite:

                     7.

                  Voitte antaa vastineenne tiedoksi annettuihin asiakirjoihin.

                              

                              Vastine on annettava viimeistään:

                              

                              Vastineen antamiselle varattu määräaika:

                     Viranomainen, jolle vastine voidaan toimittaa:

                     8.

                  Valitusmahdollisuus

                              

                                 Saatavaa tai tiedoksi annettuja asiakirjoja koskevalle valitukselle varattu määräaika on jo päättynyt.

                              

                                 Viimeinen valituspvm.:

                              

                                 Valitusmääräaika:

                              

                                 Viranomainen, jolle valitus on toimitettava:

                     Pyydämme huomioimaan ystävällisesti, että erimielisyydet koskien saatavaa ja/tai täytäntöönpanoasiakirjaa tms. asiakirjaa, joka on toimitettu virka-apua pyytävän jäsenvaltion ([virka-apua pyytävän jäsenvaltion nimi]) viranomaisessa, kuuluvat kyseisen valtion toimivaltaan ja käsitellään sen toimivaltaisessa viranomaisessa direktiivin 2010/24/EU 14 artiklan mukaisesti.

                     Tällainen erimielisyys ratkaistaan virka-apua pyytävän jäsenvaltion ([virka-apua pyytävän jäsenvaltion nimi]) menettely- ja kielisäännösten mukaisesti.

                              

                                 Huomioikaa, että perintä voi alkaa ennen kuin valitusaika on kulunut umpeen.

                  9.

                  Virasto, joka on vastuussa mukaan liitetyistä asiakirjoista:
                  Nimi:
                  Osoite:

                              

                              Puhelin:

                              

                              Sähköposti:

                              

                              Kieli, jolla virastoon voi ottaa yhteyttä:

                  10.

                  Lisätietoja

                              

                              tiedoksi annetuista asiakirjoista

                              

                              ja/tai mahdollisuudesta valittaa maksuvelvollisuudesta

                        voi saada

                              

                              vastuuvirastosta, joka mainitaan kohdan C alakohdassa 9.

                              

                              seuraavasta virastosta:

         (1)  Kursiivilla merkittyjä kohtia ei ole pakko täyttää.

      LIITE II

         Täytäntöönpanon virka-apua antavassa jäsenvaltiossa mahdollistava yhdenmukainen asiakirja
          (1)

         YHDENMUKAINEN TÄYTÄNTÖÖNPANOASIAKIRJA (NEUVOSTON DIREKTIIVI 2010/24/EU)
      Antopvm.:
         TARKISTETTU YHDENMUKAINEN TÄYTÄNTÖÖNPANOASIAKIRJA (NEUVOSTON DIREKTIIVI 2010/24/EU)

         Alkuperäisen täytäntöönpanoasiakirjan antopvm.:

         Tarkistuksen pvm.:

         Tarkistuksen syy:  tuomio/päätös: [tuomioistuimen nimi]  hallinnollinen päätös, annettu [pvm.]

      Viitenumero:
      Virka-apua pyytävä EU:n jäsenvaltio, jossa asiakirja on laadittu:
      Kukin EU:n jäsenvaltio voi pyytää virka-apua toiselta jäsenvaltiolta 16 päivänä maaliskuuta 2010 annetun neuvoston direktiivin 2010/24/EU 2 artiklassa tarkoitettujen maksamattomien saataviensa perimiseksi.
      Virka-apua antavan jäsenvaltion perintätoimenpiteet perustuvat

                  

                  direktiivin 12 artiklan mukaiseen yhdenmukaiseen täytäntöönpanoasiakirjaan.

                  

                  direktiivin 15 artiklan mukaiseen tarkistettuun yhdenmukaiseen täytäntöönpanoasiakirjaan (direktiivin 14 artiklan 1 kohdassa tarkoitetun toimivaltaisen elimen tekemän päätöksen huomioon ottamiseksi).

            Tämä on [tarkistettu] yhdenmukainen täytäntöönpanoasiakirja, joka koskee jäljempänä mainittuja saatavia, joita ei ole maksettu virka-apua pyytävässä jäsenvaltiossa ([virka-apua pyytävän jäsenvaltion nimi]). Saatavien perustana oleva alkuperäinen täytäntöönpanoasiakirja on annettu tiedoksi virka-apua pyytävän jäsenvaltion ([virka-apua pyytävän jäsenvaltion nimi]) kansallisten säännösten mukaisesti.
      Direktiivin 2010/24/EU 14 artiklan mukaisesti saatavia koskevat erimielisyydet kuuluvat kaikilta osin virka-apua pyytävän jäsenvaltion ([virka-apua pyytävän jäsenvaltion nimi]) toimivaltaisen viranomaisen ratkaistaviin asioihin. Valitus on toimitettava edellä mainitulle viranomaiselle kyseisen jäsenvaltion menettely- ja kielisäännöksiä noudattaen.
      SAATAVIEN JA ASIANOMAISTEN HENKILÖIDEN YKSILÖINTITIEDOT
      SAATAVAN YKSILÖINTITIEDOT

                  1.

                  Viite:

                  2.

                  Saatavan luonne:

                               a)

                              tulli

                               b)

                              arvonlisävero

                               c)

                              valmistevero

                               d)

                              tulo- tai varallisuusvero

                               e)

                              vakuutusmaksuvero

                               f)

                              perintö- ja lahjavero

                               g)

                              kiinteästä omaisuudesta kannettava kansallinen vero tai maksu, lukuun ottamatta edellä mainittuja veroja ja maksuja

                               h)

                              kuljetusvälineen käyttöön tai omistukseen perustuva kansallinen vero tai maksu

                               i)

                              muu virka-apua pyytävän valtion kantama tai sen puolesta kannettu vero tai maksu

                               j)

                              virka-apua pyytävän valtion alueellisen tai hallinnollisen tahon kantama tai sen puolesta kannettu vero tai maksu, lukuun ottamatta paikallisviranomaisen kantamia veroja ja maksuja

                               k)

                              paikallisviranomaisen kantama tai sen puolesta kannettu vero tai maksu

                               l)

                              muu veroperusteinen saatava

                               m)

                              hyvitys, interventio tai muu toimenpide, joka kuuluu Euroopan maatalouden tukirahaston ja Euroopan maaseudun kehittämisen maatalousrahaston kokonais- tai osittaisrahoitusjärjestelmään, mukaan lukien tämän toimenpiteen yhteydessä perittävä määrä, sekä sokerialan yhteisen markkinajärjestelyn mukainen maksu.

                  3.

                  Asianomaisen veron/maksun nimi:

                  4.

                  Asianomainen ajanjakso tai pvm.:

                  5.

                  Saatavan toteamispäivä:

                  6.

                  Päivä, jona täytäntöönpano tulee mahdolliseksi:

                  7.

                  (Alun perin suorittamattoman – Edelleen suorittamattoman) saatavan määrä:

                              

                              pääoma:

                              

                              hallinnolliset rangaistusmaksut ja sakot:

                              

                              korko laskettuna perintäpyynnön lähettämistä edeltävään päivään asti:

                              

                              kulut laskettuna perintäpyynnön lähettämistä edeltävään päivään asti:

                              

                              maksut todistuksista ja vastaavista asiakirjoista, jotka on annettu asianomaista veroa/maksua koskeviin hallinnollisiin menettelyihin liittyen:

                              

                              saatavan kokonaismäärä:

                  8.

                  Päivä, jona alkuperäinen täytäntöönpanoasiakirja on annettu tiedoksi virka-apua pyytävässä valtiossa ([virka-apua pyytävän valtion nimi]):

                  9.

                  Saatavan määräämisestä vastaava virasto (nimi, osoite ja muut yhteystiedot):

                  10.

                  Lisätietoja saatavasta tai maksuvelvoitteen kiistämisestä voi saada

                              

                              kohdassa 9 mainitusta virastosta, joka vastaa saatavan määräämisestä.

                              

                              virastosta, joka vastaa yhdenmukaisesta täytäntöönpanoasiakirjasta (nimi, osoite ja muut yhteystiedot):

            KANSALLISEN TÄYTÄNTÖÖNPANOASIAKIRJAN MUKAISTEN HENKILÖIDEN YKSILÖINTITIEDOT

                  1.

                  Nimi:

                  2.

                  Osoite:

                  3.

                  Maksuvelvollisuuden aiheuttaja:

                              

                              päävelallinen

                              

                              yhteisvelallinen

                              

                              henkilö, joka on muutoin kuin (yhteis)velallisena vastuussa veron, maksun tai muun toimenpiteen maksusta tai muista niihin liittyvistä saatavista

         (1)  Kursiivilla merkittyjä kohtia ei ole pakko täyttää.


title: Komission täytäntöönpanoasetus (EU) 2015/1060, annettu 2 päivänä heinäkuuta 2015, vedettömän betaiinin ja betaiinihydrokloridin hyväksymisestä kaikkien eläinlajien rehun lisäaineina (ETA:n kannalta merkityksellinen teksti)

text:
               3.7.2015

               FI

               Euroopan unionin virallinen lehti

               L 174/3

         KOMISSION TÄYTÄNTÖÖNPANOASETUS (EU) 2015/1060,
   annettu 2 päivänä heinäkuuta 2015,
   vedettömän betaiinin ja betaiinihydrokloridin hyväksymisestä kaikkien eläinlajien rehun lisäaineina
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

               (2)

               Vedetön betaiini ja betaiinihydrokloridi hyväksyttiin ilman aikarajoitusta kaikkien eläinlajien rehun lisäaineena direktiivin 70/524/ETY mukaisesti. Kyseiset tuotteet kirjattiin sen jälkeen rehun lisäaineita koskevaan rekisteriin olemassa olevina tuotteina asetuksen (EY) N:o 1831/2003 10 artiklan 1 kohdan mukaisesti.

               (3)

               Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin kolme hakemusta, jotka koskivat vedettömän betaiinin ja betaiinihydrokloridin uudelleenarviointia kaikkien eläinlajien rehun lisäaineena ja kyseisen asetuksen 7 artiklan mukaisesti uutta käyttötapaa juomaveteen lisättynä. Hakijat pyysivät, että kyseiset lisäaineet luokiteltaisiin luokkaan ”ravitsemukselliset lisäaineet”. Hakemusten mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (4)

               Muuntogeenisen sokerijuurikkaan KM-ØØØH71-4 ja siitä valmistetun rehun markkinoille saattaminen sallittiin komission päätöksellä 2007/692/EY (3). Asetuksen (EY) N:o 1831/2003 9 artiklan 6 kohdan mukaisesti muuntogeenisestä sokerijuurikkaasta KM-ØØØH71-4 valmistetun vedettömän betaiinin hyväksyntään on sisällytettävä hyväksynnän haltijan nimi ”Trouw Nutrition International BV” ja kyseiselle muuntogeeniselle organismille osoitettu yksilöllinen tunniste.

               (5)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 17 päivänä huhtikuuta 2013 ja 18 päivänä huhtikuuta 2013 antamissaan lausunnoissa (4), ettei vedettömällä betaiinilla ja betaiinihydrokloridilla ehdotettujen käyttöedellytysten mukaisesti rehussa käytettynä ole haitallisia vaikutuksia eläinten terveyteen, ihmisten terveyteen eikä ympäristöön.

               (6)

               Elintarviketurvallisuusviranomainen tuli siihen tulokseen, että vedetön betaiini ja betaiinihydrokloridi saattavat olla tehokkaita kaikkien eläinlajien kannalta. Elintarviketurvallisuusviranomainen totesi lisäksi, että käyttäjille ei aiheudu turvallisuusongelmia. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Se vahvisti myös asetuksella (EY) N:o 1831/2003 perustetun vertailulaboratorion toimittaman, rehun ja veden lisäaineiden analyysimenetelmää koskevan raportin.

               (7)

               Vedettömän betaiinin ja betaiinihydrokloridin arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisten aineiden käyttö tämän asetuksen liitteessä kuvatulla tavalla olisi hyväksyttävä. Lisätyn vedettömän betaiinin ja betaiinihydrokloridin suurin suositeltu enimmäispitoisuus rehuissa ja juomavedessä olisi vahvistettava.

               (8)

               Koska turvallisuuteen liittyvät syyt eivät edellytä hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua uusien hyväksynnästä aiheutuvien vaatimusten noudattamiseen.

               (9)

               Sokerijuurikas KM-ØØØH71-4 on hyväksytty käytettäväksi elintarvikkeiden, elintarvikkeiden ainesosien ja rehun valmistuksessa kymmenen vuoden ajan päätöksen 2007/692/EY tiedoksiantamispäivästä. Kyseinen päätös annettiin tiedoksi hyväksynnän haltijoille 23 päivänä lokakuuta 2007. Rehun lisäaineena käytettävän sokerijuurikkaasta KM-ØØØH71-4 valmistetun vedettömän betaiinin hyväksynnän voimassaoloaika ei saisi olla pidempi kuin sokerijuurikkaan KM-ØØØH71-4 hyväksynnän voimassaoloaika.

               (10)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”vitamiinit, provitamiinit ja kemiallisesti tarkkaan määritellyt aineet, joilla on samankaltainen vaikutus” kuuluvat liitteessä tarkoitetut aineet eläinten ruokinnassa käytettävinä lisäaineina kyseisessä liitteessä vahvistetuin edellytyksin.
   2 artikla
   1.   Sallitaan liitteessä tarkoitettujen aineiden ja niitä sisältävien esiseosten, jotka on valmistettu ja varustettu merkinnöillä ennen 23 päivää tammikuuta 2016 ennen 23 päivää heinäkuuta 2015 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
   2.   Sallitaan liitteessä tarkoitettuja aineita sisältävien rehuseosten ja rehuaineiden, jotka on valmistettu ja varustettu merkinnöillä ennen 23 päivää heinäkuuta 2016 ennen 23 päivää heinäkuuta 2015 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu elintarviketuotantoeläimille.
   3.   Sallitaan liitteessä tarkoitettuja aineita sisältävien rehuseosten ja rehuaineiden, jotka on valmistettu ja varustettu merkinnöillä ennen 23 päivää heinäkuuta 2017 ennen 23 päivää heinäkuuta 2015 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu muille kuin elintarviketuotantoeläimille.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä heinäkuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 268, 18.10.2003, s. 29.

      (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

      (3)  Komission päätös 2007/692/EY, tehty 24 päivänä lokakuuta 2007, muuntogeenisestä sokerijuurikkaasta H7-1 (KM-ØØØH71-4) valmistettujen elintarvikkeiden ja rehujen markkinoille saattamisen sallimisesta Euroopan parlamentin ja neuvoston asetuksen (EY) N:o 1829/2003 mukaisesti (EUVL L 283, 27.10.2007, s. 69).

      (4)  EFSA Journal 2013;11(5):3209;EFSA Journal 2013;11(5):3210;EFSA Journal 2013;11(5):3211.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  mg tehoainetta/kg täysrehua, jonka kosteuspitoisuus on 12 %, tai mg tehoainetta/l vettä

                     Luokka: ravitsemukselliset lisäaineet. Funktionaalinen ryhmä: vitamiinit, niiden esiasteet ja kemiallisesti tarkkaan määritellyt, samalla tavoin vaikuttavat aineet

                  3a920

                  —

                  Betaiini, vedetön

                     Lisäaineen koostumus

                  Betaiini, vedetön

                     Tehoaineen ominaispiirteiden kuvaus

                  Betaiini
                  C5H11NO2

                  CAS-numero: 107-43-7
                  Betaiini, vedetön, valmistettu kemiallisen synteesin avulla tai uuttamalla sokerintuotannon sivutuotteista sokerijuurikasmelassista tai -vinassista.
                  Puhtausvaatimukset: betaiini, vedetön (kiinteänä) vähintään 97 % (vedettömästä aineesta). Betaiini, vedetön, nestemäisenä vähintään 47 %.

                     Analyysimenetelmä
                      (1)

                  Vedettömän betaiinin määrittäminen rehun lisäaineesta, esiseoksista, rehusta ja vedestä: korkean erotuskyvyn nestekromatografia refraktioindeksidetektorilla (HPLC-RI).

                  Kaikki eläinlajit

                  —

                  —

                  —

                              1.

                              Vedetöntä betaiinia saa saattaa markkinoille ja käyttää valmisteesta koostuvana lisäaineena.

                              2.

                              Lisäaineen ja esiseosten käyttöohjeissa on mainittava varastointia ja stabiiliutta koskevat edellytykset.

                              3.

                              Lisäainetta saa käyttää juomaveteen.

                              4.

                              Ei ole suositeltavaa ylittää seuraavia lisäystasoja: 2 000 mg betaiinia/kg täysrehua (jonka kosteuspitoisuus on 12 %) tai 1 000 mg betaiinia/l siipikarjan juomavettä, 700 mg betaiinia/l sikojen juomavettä ja 250 mg betaiinia/l kasvatusvasikoiden juomavettä.

                              5.

                              Jos betaiinia lisätään samanaikaisesti rehuun ja juomaveteen, on varottava ylittämästä yleisiä suositeltuja enimmäispitoisuuksia ottaen huomioon rehussa luonnostaan olevat pitoisuudet.

                              6.

                              Käyttäjien turvallisuus: käsittelyn aikana on käytettävä hengityssuojaa sekä turvalaseja ja -hansikkaita.

                  23.7.2025

                  3a921

                  Trouw Nutrition International BV

                  Betaiini, vedetön, valmistettu muuntogeenisestä sokerijuurikkaasta.

                     Lisäaineen koostumus

                  Betaiini, vedetön

                     Tehoaineen ominaispiirteiden kuvaus

                  Betaiini
                  C5H11NO2

                  CAS-numero: 107-43-7
                  Betaiini, vedetön, kiinteässä muodossa, valmistettu uuttamalla muuntogeenisestä sokerijuurikkaasta KM-ØØØH71-4
                  Puhtausvaatimukset: vähintään 97 % (vedettömästä aineesta)

                     Analyysimenetelmä
                      (1)

                  Vedettömän betaiinin määrittäminen rehun lisäaineesta, esiseoksista, rehusta ja vedestä: korkean erotuskyvyn nestekromatografia refraktioindeksidetektorilla (HPLC-RI).

                  Kaikki eläinlajit

                  —

                  —

                  —

                              1.

                              Vedetöntä betaiinia saa saattaa markkinoille ja käyttää valmisteesta koostuvana lisäaineena.

                              2.

                              Lisäaineen ja esiseosten käyttöohjeissa on mainittava varastointia ja stabiiliutta koskevat edellytykset.

                              3.

                              Lisäainetta saa käyttää juomaveteen.

                              4.

                              Ei ole suositeltavaa ylittää seuraavia lisäystasoja: 2 000 mg betaiinia/kg täysrehua (jonka kosteuspitoisuus on 12 %) tai 1 000 mg betaiinia/l siipikarjan juomavettä, 700 mg betaiinia/l sikojen juomavettä ja 250 mg betaiinia/l kasvatusvasikoiden juomavettä.

                              5.

                              Jos betaiinia lisätään samanaikaisesti rehuun ja juomaveteen, on varottava ylittämästä yleisiä suositeltuja enimmäispitoisuuksia ottaen huomioon rehussa luonnostaan olevat pitoisuudet.

                              6.

                              Käyttäjien turvallisuus: käsittelyn aikana on käytettävä hengityssuojaa sekä turvalaseja ja -hansikkaita.

                  23.10.2017

                  3a925

                  —

                  Betaiinihydrokloridi

                     Lisäaineen koostumus

                  Betaiinihydrokloridi

                     Tehoaineen ominaispiirteiden kuvaus

                  Betaiinihydrokloridi
                  Kemiallinen kaava: C5H11NO2·HCl
                  CAS-numero: 590-46-5
                  Betaiinihydrokloridi, kiinteässä muodossa, valmistettu kemiallisen synteesin avulla.
                  Puhtausvaatimukset: vähintään 98 % (vedettömästä aineesta)

                     Analyysimenetelmä
                      (1)

                              —

                              Betaiinihydrokloridin määrittäminen rehun lisäaineesta:

                                          1.

                                          titraus perkloorihapolla (Yhdysvaltain farmakopea 31, Betaine hydrochloride monograph); tai

                                          2.

                                          korkean erotuskyvyn nestekromatografia refraktioindeksidetektorilla (HPLC-RI).

                              —

                              Betaiinihydrokloridin määrittäminen esiseoksista, rehusta ja vedestä: korkean erotuskyvyn nestekromatografia refraktioindeksidetektorilla (HPLC-RI).

                  Kaikki eläinlajit

                  —

                  —

                  —

                              1.

                              Betaiinihydrokloridia saa saattaa markkinoille ja käyttää valmisteesta koostuvana lisäaineena.

                              2.

                              Lisäaineen ja esiseosten käyttöohjeissa on mainittava varastointia ja stabiiliutta koskevat edellytykset.

                              3.

                              Lisäainetta saa käyttää juomaveteen.

                              4.

                              Ei ole suositeltavaa ylittää seuraavia lisäystasoja: 2 000 mg betaiinia/kg täysrehua (jonka kosteuspitoisuus on 12 %) tai 1 000 mg betaiinia/l siipikarjan juomavettä, 700 mg betaiinia/l sikojen juomavettä ja 250 mg betaiinia/l kasvatusvasikoiden juomavettä.

                              5.

                              Jos betaiinia lisätään samanaikaisesti rehuun ja juomaveteen, on varottava ylittämästä yleisiä suositeltuja enimmäispitoisuuksia ottaen huomioon rehussa luonnostaan olevat pitoisuudet.

                              6.

                              Käyttäjien turvallisuus: käsittelyn aikana on käytettävä hengityssuojaa sekä turvalaseja ja -hansikkaita.

                  23.7.2025

         (1)  Analyysimenetelmiä koskevia yksityiskohtaisia tietoja on saatavissa seuraavasta rehun lisäaineita käsittelevän Euroopan unionin vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) N:o 1372/2011, annettu 21 päivänä joulukuuta 2011 , tehoaineen asetokloori hyväksymättä jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission päätöksen 2008/934/EY muuttamisesta  ETA:n kannalta merkityksellinen teksti

text:
               22.12.2011

               FI

               Euroopan unionin virallinen lehti

               L 341/45

         KOMISSION TÄYTÄNTÖÖNPANOASETUS (EU) N:o 1372/2011,
   annettu 21 päivänä joulukuuta 2011,
   tehoaineen asetokloori hyväksymättä jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission päätöksen 2008/934/EY muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan ja 78 artiklan 2 kohdan,
   sekä katsoo seuraavaa:

               (1)

               Asetuksen (EY) N:o 1107/2009 80 artiklan 1 kohdan c alakohdan mukaisesti neuvoston direktiiviä 91/414/ETY (2) sovelletaan hyväksymismenettelyn ja hyväksynnän edellytysten osalta tehoaineisiin, joiden täydellisyys on osoitettu yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (3) 16 artiklan mukaisesti. Asetokloori on tehoaine, jonka täydellisyys on osoitettu mainitun asetuksen mukaisesti.

               (2)

               Komission asetuksissa (EY) N:o 451/2000 (4) ja (EY) N:o 1490/2002 (5) vahvistetaan direktiivin 91/414/ETY 8 artiklan 2 kohdassa tarkoitetun työohjelman toisen ja kolmannen vaiheen täytäntöönpanoa koskevat yksityiskohtaiset säännöt sekä luettelot tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Yhdessä näistä luetteloista oli mukana asetokloori.

               (3)

               Neuvoston direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevista yksityiskohtaisista lisäsäännöistä ja asetuksen (EY) N:o 451/2000 muuttamisesta annetun asetuksen (EY) N:o 1490/2002 sekä neuvoston direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevista yksityiskohtaisista lisäsäännöistä annetun asetuksen (EY) N:o 2229/2004 muuttamisesta 20 päivänä syyskuuta 2007 annetun komission asetuksen (EY) N:o 1095/2007 (6) 3 artiklan 2 kohdan mukaisesti ilmoittaja peruutti tekemänsä ilmoituksen tehoaineen lisäämiseksi direktiivin 91/414/ETY liitteeseen I kahden kuukauden kuluessa asetuksen (EY) N:o 1095/2007 voimaantulosta. Eräiden tehoaineiden sisällyttämättä jättämisestä neuvoston direktiivin 91/414/ETY liitteeseen I ja näitä tehoaineita sisältäville kasvinsuojeluaineille annettujen lupien peruuttamisesta 5 päivänä joulukuuta 2008 tehdyssä komission päätöksessä 2008/934/EY (7) säädettiin näin ollen, ettei asetoklooria sisällytetä liitteeseen.

               (4)

               Alkuperäinen ilmoittaja, jäljempänä ’hakija’, toimitti direktiivin 91/414/ETY 6 artiklan 2 kohdan mukaisesti uuden hakemuksen, jossa se pyysi soveltamaan nopeutettua menettelyä, josta säädetään asetuksen (EY) N:o 33/2008 14–19 artiklassa.

               (5)

               Hakemus toimitettiin Espanjalle, joka oli nimetty esitteleväksi jäsenvaltioksi asetuksella (EY) N:o 1490/2002. Nopeutetun menettelyn määräaikaa noudatettiin. Tehoaineen spesifikaatio ja esitetyt käyttötarkoitukset ovat samat kuin ne, joista oli kyse päätöksessä 2008/934/EY. Hakemus on myös asetuksen (EY) N:o 33/2008 15 artiklassa säädettyjen muiden sisältöä ja menettelyjä koskevien vaatimusten mukainen.

               (6)

               Espanja arvioi hakijan toimittamat lisätiedot ja laati lisäkertomuksen. Se toimitti kertomuksen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 22 päivänä huhtikuuta 2010. Elintarviketurvallisuusviranomainen toimitti lisäkertomuksen muille jäsenvaltioille ja hakijalle kommentoitavaksi ja toimitti saamansa huomautukset edelleen komissiolle. Elintarviketurvallisuusviranomainen esitteli 18 päivänä huhtikuuta 2011 asetuksen (EY) N:o 33/2008 20 artiklan 1 kohdan mukaisesti ja komission pyynnöstä asetokloorin riskinarviointia koskevat päätelmänsä (8) komissiolle. Jäsenvaltiot ja komissio tarkastelivat arviointikertomusluonnosta, lisäkertomusta ja elintarviketurvallisuusviranomaisen päätelmiä elintarvikeketjua ja eläinten terveyttä käsittelevässä pysyvässä komiteassa, ja asetoklooria koskeva komission tarkastelukertomus saatiin valmiiksi 11 päivänä lokakuuta 2011.

               (7)

               Kyseisen tehoaineen arvioinnissa tuli esiin joitakin huolenaiheita. Näitä olivat erityisesti seuraavassa esitetyt huolenaiheet. On havaittu ihmisten mahdollinen altistuminen hyväksyttävän päiväsaannin ylittäville määrille. Mahdollista on myös ihmisten altistuminen pintaveden välityksellä t-norklooriasetokloori-nimiselle metaboliitille, jonka genotoksisuutta ei voida sulkea pois. Lisäksi on mainittava suuri pohjaveden pilaantumisriski useiden metaboliittien osalta, vesieliöille aiheutuva suuri riski ja kasveja syöville linnuille pitkällä aikavälillä aiheutuva suuri riski. Käytettävissä olevat tiedot eivät riittäneet päätelmien tekemiseen riskinarvioinnista, joka koskee pohjaveden pilaantumista t-norklooriasetokloori- ja t-hydroksiasetokloori-metaboliittien osalta.

               (8)

               Komissio pyysi hakijaa toimittamaan elintarviketurvallisuusviranomaisen päätelmiä koskevat huomautuksensa. Komissio pyysi lisäksi asetuksen (EY) N:o 33/2008 21 artiklan 1 kohdan mukaisesti hakijaa esittämään huomautuksia tarkastelukertomusluonnoksesta. Hakija toimitti huomautuksensa, ja ne on tutkittu huolellisesti.

               (9)

               Hakijan esittämistä perusteluista huolimatta johdanto-osan 7 kappaleessa tarkoitettuja huolenaiheita ei voitu poistaa. Näin ollen ei ole osoitettu, että asetoklooria sisältävien kasvinsuojeluaineiden voitaisiin odottaa yleisesti täyttävän direktiivin 91/414/ETY 5 artiklan 1 kohdan a ja b alakohdan vaatimukset ehdotetuissa käyttöyhteyksissä.

               (10)

               Sen vuoksi asetoklooria ei pitäisi hyväksyä asetuksen (EY) N:o 1107/2009 13 artiklan 2 kohdan nojalla.

               (11)

               Jotta jäsenvaltioille voitaisiin antaa aikaa peruuttaa asetoklooria sisältävien kasvinsuojeluaineiden luvat, olisi poikettava asetuksesta (EY) N:o 1490/2002.

               (12)

               Jos jäsenvaltiot myöntävät asetoklooria sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään vuoden kuluttua kyseisen luvan peruuttamisesta.

               (13)

               Tämä asetus ei rajoita asetoklooria koskevan uuden hakemuksen toimittamista asetuksen (EY) N:o 1107/2009 7 artiklan nojalla.

               (14)

               Selvyyden vuoksi päätöksen 2008/934/EY liitteessä oleva asetoklooria koskeva kohta olisi poistettava.

               (15)

               Sen vuoksi päätöstä 2008/934/EY on aiheellista muuttaa.

               (16)

               Elintarvikeketjua ja eläinten terveyttä käsittelevä pysyvä komitea ei ole antanut lausuntoa. Täytäntöönpanosäädös katsottiin tarpeelliseksi, ja puheenjohtaja toimitti muutoksenhakukomitealle ehdotuksen täytäntöönpanosäädökseksi jatkokäsittelyä varten. Tässä asetuksessa säädetyt toimenpiteet ovat muutoksenhakukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tehoaineen hyväksymättä jättäminen
   Tehoainetta asetokloori ei hyväksytä.
   2 artikla
   Siirtymätoimenpiteet
   Poiketen siitä, mitä asetuksen (EY) N:o 1490/2002 12 artiklan 3 kohdassa säädetään, jäsenvaltioiden on varmistettava, että asetoklooria sisältävien kasvinsuojeluaineiden luvat peruutetaan viimeistään 23 päivänä kesäkuuta 2012.
   3 artikla
   Siirtymäaika
   Jäsenvaltioiden asetuksen (EY) N:o 1107/2009 46 artiklan mukaisesti myöntämän siirtymäajan on oltava mahdollisimman lyhyt ja päätyttävä viimeistään 12 kuukauden kuluttua kyseisen luvan peruuttamisesta.
   4 artikla
   Muutokset päätökseen 2008/934/EY
   Poistetaan päätöksen 2008/934/EY liitteessä oleva asetoklooria koskeva kohta.
   5 artikla
   Voimaantulo
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä joulukuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 309, 24.11.2009, s. 1.

      (2)  EYVL L 230, 19.8.1991, s. 1.

      (3)  EUVL L 15, 18.1.2008, s. 5.

      (4)  EYVL L 55, 29.2.2000, s. 25.

      (5)  EYVL L 224, 21.8.2002, s. 23.

      (6)  EUVL L 246, 21.9.2007, s. 19.

      (7)  EUVL L 333, 11.12.2008, s. 11.

      (8)  Euroopan elintarviketurvallisuusviranomainen; Conclusion on the peer review of the pesticide risk assessment of the active substance acetochlor. EFSA Journal 2011;9(5):2143. [109 pp.]. doi:10.2903/j.efsa.2011.2143. Saatavilla verkossa osoitteessa: www.efsa.europa.eu/efsajournal.htm